מונסראט רוץ'

מונסראט רוץ' (בספרדית: Montserrat Roig; 13 ביוני 1946 – 10 בנובמבר 1991) סופרת וכותבת רומנים ספרדים. נולדה בעיר ברצלונה, למשפחה ליברלית מהמעמד הבינוני. רוץ' שישית מבין שבעה ילדים. אימה, אלבינה פראנסיטורה, הייתה עורכת דין ופעילה פמיניסטית. ואביה, תומאס רוץ', היה עורך דין.

השכלה 
רוץ' החלה את לימודיה בשנת 1951. בגיל 13 נרשמה ללימודים במכון ‘Monserrat’. בין השנים 1961–1964 למדה בבית ספר לאומנויות הבמה, Adrià Gual, בעודה מופיעה כשחקנית בהופעות רבות. רוץ' בעלת תואר בפילוסופיה וכתיבה יוצרת מאוניברסיטת ברצלונה, אותו קיבלה ב-1968. בשנת 1970, קיבלה את תעודת הדוקטורט שלה.

קריירה 
בשנת 1970, זכתה רוץ' בפרס Víctor Català, עבור אוסף סיפורים קצרים שכתבה ומאז החלה להקדיש את זמנה לכתיבת ספרות. היא החלה לכתוב מחזור ספרותי שהורכב מיצירות שונות כמו ‘Ramona adeu’ אשר מתאר שלושה דורות של נשים – סבתא, אמא ובת, שחיו וחוו דברים שונים בתקופות שונות וחשובות בהיסטוריה הקטלאנית. מחזור נוסף נקרא ‘El temps de les cireres’, בכיכובן של אותן דמויות ועבור מחזור זה קיבלה את הפרס 'Premi Sant Jordi de novel·la'.
בשנים 1972–1973 רוץ' עבדה כמרצה ללימודי קטלאנית וספרדית באוניברסיטת בריסטול באנגליה, ובשנת 1983 היא לימדה היסטוריה קטלאנית וכתיבה יוצרת במחלקה ללימודים היספאניים ולטינו אמריקניים באוניברסיטת סטרטקלייד בסקוטלנד. בשנת 1990 היא לימדה ספרות ספרדית של המאה העשרים וכתיבה יוצרת באוניברסיטת אריזונה.

מונסראט בלטה בדעותיה השמאלניות והפמיניסטיות. כאישה צעירה לקחה חלק בהפגנות הסטודנטים כנגד הדיקטטור דאז פרנקו. הייתה פעילה פוליטית בתנועה פמיניסטית ואף פרסמה שלושה ספרים על נשים ופמיניזם: - ?Tiempo de mujer? (1980), El feminismo (1981) ו-Mujeres hacia un nuevo humanismo (1981).

קישורים חיצוניים 

 

סופרות ספרדיות
נפטרות מסרטן השד
ספרדיות שנולדו ב-1946
ספרדים שנולדו ב-1946
נפטרות ב-1991
ספרדים שנפטרו ב-1991